1/10/23, 8:34 AM Laki hallinnollisesta yhteistyöstä verotuksen… 185/2013 - Ajantasainen lainsäädäntö - FINLEX ®
https://finlex.fi/fi/laki/ajantasa/2013/20130185 1/6Finlex ®
Finlex › Lainsäädäntö › Ajantasainen lainsäädäntö › Vuosi 2013 › 15.3.2013/185
Seurattu SDK 1313/2022 saakka.
15.3.2013/185
Laki hallinnollisesta yhteistyöstä verotuksen alalla ja direktiivin 77/799/ETY
kumoamisesta annetun neuvoston direktiivin lainsäädännön alaan kuuluvien
säännösten kansallisesta täytäntöönpanosta ja direktiivin soveltamisesta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 §
Direktiivin täytäntöönpano
Hallinnollisesta yhteistyöstä verotuksen alalla ja direktiivin 77/799/ETY  kumoamisesta annetun neuvoston
direktiivin 201 1/16/EU, jäljempänä virka-apudir ektiivi , sellaisena kuin se on viimeksi muutettuna
hallinnollisesta yhteistyöstä verotuksen alalla annetun direktiivin 201 1/16/EU muuttamisesta annetulla
neuvoston direktiivillä (EU) 2021/514, lainsäädännön alaan kuuluvat säännökset ovat lakina noudatettavia,
jollei tästä laista muuta johdu. (29.12.2022/1271)
L:lla 1271/2022  muutettu 1 momentti tuli voimaan 1.1.2023. Aiempi sanamuoto kuuluu:
Hallinnollisesta yhteistyöstä verotuksen alalla ja direktiivin 77/799/ETY  kumoamisesta annetun neuvoston
direktiivin 201 1/16/EU, jäljempänä virka-apudir ektiivi , sellaisena kuin se on viimeksi muutettuna direktiivin
2011/16/EU muuttamisesta siltä osin kuin on kyse raportoitavia rajatylittäviä järjestelyjä koskevasta
pakollisesta automaattisesta tietojenvaihdosta verotuksen alalla annetulla neuvoston direktiivillä (EU)
2018/822, lainsäädännön alaan kuuluvat säännökset ovat lakina noudatettavia, jollei tästä laista muuta johdu.
(30.12.2019/1561)
Virka-apudirektiivin täytäntöönpanosta muutoin säädetään tarvittaessa valtioneuvoston asetuksella.
2 §
Soveltamisala
Tämän lain ja virka-apudirektiivin mukaisesti:
1) pannaan Suomessa täytäntöön virka-apudirektiivissä tarkoitettu toisen Euroopan unionin jäsenvaltion
toimivaltaisen viranomaisen Suomen toimivaltaiselle viranomaiselle tekemä yhteistyöpyyntö;
2) lähetetään Suomen toimivaltaisen viranomaisen yhteistyöpyyntö pantavaksi täytäntöön toisessa Euroopan
unionin jäsenvaltiossa;
3) käsitellään kolmannesta maasta saatujen tietojen edelleen luovuttamista ja kolmanteen maahan
luovutettavia tietoja koskevat asiat; (30.12.2015/1703)
4) ilmoitetaan toisen jäsenvaltion toimivaltaiselle viranomaiselle tiedot raportoitavista tileistä;
(29.12.2016/1488)
5) ilmoitetaan muiden jäsenvaltioiden toimivaltaisille viranomaisille ja Euroopan komissiolle tiedot
annetuista, muutetuista tai uudistetuista rajatylittäviä tilanteita varten annettavista ennakkopäätöksistä sekä
ennakkohinnoittelusopimuksista; (29.12.2016/1488)
1/10/23, 8:34 AM Laki hallinnollisesta yhteistyöstä verotuksen… 185/2013 - Ajantasainen lainsäädäntö - FINLEX ®
https://finlex.fi/fi/laki/ajantasa/2013/20130185 2/66) ilmoitetaan asianomaiselle toiselle jäsenvaltiolle verotuksen maakohtaisen raportin tiedot ja kaikille
jäsenvaltioille tieto verotuksen maakohtaisen raportin antamista koskevasta kieltäytymisestä;
(30.12.2019/1561)
7) ilmoitetaan muiden Euroopan unionin jäsenvaltioiden toimivaltaisille viranomaisille ja Euroopan
komissiolle tiedot raportoitavista rajat ylittävistä järjestelyistä; (29.12.2022/1271)
L:lla 1271/2022  muutettu 7 kohta tuli voimaan 1.1.2023. Aiempi sanamuoto kuuluu:
7) ilmoitetaan muiden Euroopan unionin jäsenvaltioiden toimivaltaisille viranomaisille ja
Euroopan komissiolle tiedot raportoitavista rajat ylittävistä järjestelyistä. (30.12.2019/1561)
8) ilmoitetaan asianomaiselle toisen Euroopan unionin jäsenvaltion toimivaltaiselle viranomaiselle tiedot
raportoitavista myyjistä ja kaikille Euroopan unionin jäsenvaltioiden toimivaltaisille viranomaisille tiedot
poikkeuksen alaisista alustaoperaattoreista; (29.12.2022/1271)
L:lla 1271/2022  lisätty 8 kohta tuli voimaan 1.1.2023.
9) ilmoitetaan muiden Euroopan unionin jäsenvaltioiden toimivaltaisille viranomaisille raportoivalle
alustaoperaattorille annettu yksilöllinen tunnistenumero; (29.12.2022/1271)
L:lla 1271/2022  lisätty 9 kohta tuli voimaan 1.1.2023.
10) pyydetään komissiota poistamaan raportoiva alustaoperaattori keskusrekisteristä rekisteröintiedellytysten
päätyttyä sekä ilmoitetaan komissiolle tieto sellaisesta alustaoperaattorista, joka aloittaa toimintansa
alustaoperaattorina rekisteröitymättä vaaditusti; (29.12.2022/1271)
L:lla 1271/2022  lisätty 10 kohta tuli voimaan 1.1.2023.
11) ilmoitetaan komissiolle tapahtuneesta tietoturvaloukkauksesta. (29.12.2022/1271)
L:lla 1271/2022  lisätty 1 1 kohta tuli voimaan 1.1.2023.
3 § (29.12.2016/1488)
Yhteistyömuodot
Yhteistyö käsittää:
1) oma-aloitteisen tietojenvaihdon;
2) pyyntöön perustuvan tietojenvaihdon;
3) erityisiä tulo- ja pääomalajeja koskevan automaattisen tietojenvaihdon;
4) raportoitavia tilejä koskevien tietojen ilmoittamisen automaattisella tietojenvaihdolla;
5) annettuja, muutettuja tai uudistettuja rajatylittäviä tilanteita varten annettavia ennakkopäätöksiä sekä
ennakkohinnoittelusopimuksia koskevien tietojen ilmoittamisen automaattisella tietojenvaihdolla;
6) verotuksen maakohtaista raporttia koskevien tietojen ilmoittamisen automaattisella tietojenvaihdolla;
7) toisen jäsenvaltion toimivaltaisen viranomaisen valtuuttamien virkamiesten läsnäolon virastoissa ja
osallistumisen hallinnollisiin tutkimuksiin toisessa jäsenvaltiossa, samanaikaiset tarkastukset,
yhteistarkastukset, tiedoksiannon ja palautteen lähettämisen; (29.12.2022/1271)
L:lla 1271/2022  muutettu 7 kohta tuli voimaan 1.1.2023. Aiempi sanamuoto kuuluu:
7) toisen jäsenvaltion toimivaltaisen viranomaisen valtuuttamien virkamiesten läsnäolon virastoissa ja
osallistumisen hallinnollisiin tutkimuksiin toisessa jäsenvaltiossa, samanaikaiset tarkastukset, tiedoksiannon
ja palautteen lähettämisen; (30.12.2019/1561)
1/10/23, 8:34 AM Laki hallinnollisesta yhteistyöstä verotuksen… 185/2013 - Ajantasainen lainsäädäntö - FINLEX ®
https://finlex.fi/fi/laki/ajantasa/2013/20130185 3/68) raportoitavia rajat ylittäviä järjestelyjä koskevien tietojen ilmoittamisen automaattisella tietojenvaihdolla;
(29.12.2022/1271)
L:lla 1271/2022  muutettu 8 kohta tuli voimaan 1.1.2023. Aiempi sanamuoto kuuluu:
8) raportoitavia rajat ylittäviä järjestelyjä koskevien tietojen ilmoittamisen automaattisella tietojenvaihdolla.
(30.12.2019/1561)
9) raportoitavia myyjiä koskevien tietojen ilmoittamisen automaattisella tietojenvaihdolla. (29.12.2022/1271)
L:lla 1271/2022  lisätty 9 kohta tuli voimaan 1.1.2023.
4 §
Yhteistyön piiriin kuuluvat verot
Yhteistyön piiriin kuuluvat jäsenvaltion ja sen alueellisten tai hallinnollisten osa-alueiden taikka
paikallisviranomaisten kantamat tai niiden puolesta kannetut verot edellyttäen, että ne kannetaan alueella,
johon perussopimuksia sovelletaan Euroopan unionista tehdyn sopimuksen 52 artiklan nojalla.
Yhteistyön piiriin eivät kuulu:
1) arvonlisävero, tullit ja valmisteverot, jotka kuuluvat jäsenvaltioiden välistä hallinnollista yhteistyötä
koskevan unionin muun lainsäädännön soveltamisalaan;
2) jäsenvaltiolle, jäsenvaltion osa-alueelle tai julkisoikeudellisille sosiaaliturvalaitoksille maksettavat
pakolliset sosiaaliturvamaksut.
Edellä 1 momentissa tarkoitettuihin veroihin eivät kuulu:
1) maksut, kuten maksut viranomaisten antamista todistuksista ja muista asiakirjoista; tai
2) sopimusluonteiset maksut, kuten vastike julkisista palveluista.
5 §
Automaattisen tietojenvaihdon piiriin kuuluvat tulo- ja pääomalajit
Toimivaltaisen viranomaisen on automaattista tietojenvaihtoa käyttäen ilmoitettava toisen jäsenvaltion
toimivaltaiselle viranomaiselle sellaiset saatavilla olevat tiedot, jotka koskevat tässä jäsenvaltiossa asuvia
henkilöitä ja seuraavia tulo- ja pääomalajeja:
1) työtulo;
2) johtajanpalkkio;
3) henkivakuutustuotteet, joita muut tietojenvaihtoa koskevat unionin oikeudelliset välineet ja muut
vastaavat toimenpiteet eivät kata;
4) eläkkeet;
5) kiinteän omaisuuden omistaminen ja siitä saatava tulo; (29.12.2022/1271)
L:lla 1271/2022  muutettu 5 kohta tuli voimaan 1.1.2023. Aiempi sanamuoto kuuluu:
5) kiinteän omaisuuden omistaminen ja siitä saatava tulo.
6) rojaltit. (29.12.2022/1271)
L:lla 1271/2022  lisätty 6 kohta tuli voimaan 1.1.2023.
5 a § (30.12.2015/1703)
Finanssilaitoksen finanssitilitietojen raportointia koskevat velvollisuudet
1/10/23, 8:34 AM Laki hallinnollisesta yhteistyöstä verotuksen… 185/2013 - Ajantasainen lainsäädäntö - FINLEX ®
https://finlex.fi/fi/laki/ajantasa/2013/20130185 4/6Raportoivan suomalaisen finanssilaitoksen on:
1) pidettävä kirjaa virka-apudirektiivin liitteessä I olevissa I–IX jaksossa ja liitteessä II olevien
tietojenvaihto- ja huolellisuussääntöjen soveltamisessa ja tietojen toimittamisessa toteutetuista toimista ja
todisteista näiden menettelyjen käytöstä sekä toteutettava asianmukaiset toimenpiteet näiden tietojen
saamiseksi;
2) varmistettava, että asiakasvastaava tunnistaa kaikki hänelle osoitetun tilin olosuhteissa tapahtuvat
muutokset, ja kehotuksesta raportoitava tästä menettelystä toimivaltaiselle viranomaiselle;
3 kohta on kumottu L:lla 29.12.2022/1271 , joka tuli voimaan 1.1.2023. Aiempi sanamuoto kuuluu:
3) ilmoitettava jokaiselle raportoitavalle luonnolliselle henkilölle häntä koskeviin tietoihin liittyvistä
tietoturvaloukkauksista, jos loukkaukset todennäköisesti vahingoittavat hänen henkilötietojensa tai
yksityisyytensä suojaa;
4 kohta on kumottu L:lla 29.12.2022/1271 , joka tuli voimaan 1.1.2023. Aiempi sanamuoto kuuluu:
4) ilmoitettava jokaiselle raportoitavalle luonnolliselle henkilölle, että virka-apudirektiivin 8 artiklan 3 a
kohdassa tarkoitettuja häntä koskevia tietoja kerätään ja siirretään direktiivin mukaisesti, ja annettava
kyseiselle henkilölle kaikki ne tiedot, joihin hänellä on oikeus henkilötietolain (523/1999)  nojalla, ja
annettava ne niin ajoissa, että henkilö voi käyttää henkilötietolain 6 luvussa tarkoitettuja
tietosuojaoikeuksiaan ja joka tapauksessa ennen tietojen ilmoittamista toimivaltaiselle viranomaiselle;
5) säilytettävä virka-apudirektiivin mukaisesti käsiteltyjä tietoja kuusi vuotta sen vuoden jälkeen, jona tilien
tunnistamismenettelyt suoritettiin tai tili lopetettiin.
5 b § (30.12.2015/1703)
Toimivaltaisen viranomaisen velvollisuudet finanssitilitietoja koskevan raportoinnin osalta
Toimivaltaisen viranomaisen on:
1) varmistettava, että vapautetut suomalaiset ei-raportoivat finanssilaitokset ja suomalaiset muut kuin
finanssitilit täyttävät I liitteen VIII jakson B kohdan 1 alakohdan c alakohdassa ja C kohdan 17 alakohdan g
alakohdassa luetellut vaatimukset ja että riski niiden käytöstä veron välttämiseen on pieni ja ettei niiden
asema ei-raportoivana finanssilaitoksena tai muuna kuin finanssitilinä estä virka-apudirektiivin tarkoitusten
toteuttamista;
2) ilmoitettava jokaiselle raportoitavalle luonnolliselle henkilölle häntä koskeviin tietoihin liittyvistä
tietoturvaloukkauksista, jos loukkaus todennäköisesti vahingoittaa hänen henkilötietojensa tai
yksityisyytensä suojaa;
3) todennettava, noudattavatko raportoivat finanssilaitokset tietojenvaihto- ja huolellisuusmenettelyjä, ja
toteutettava seuranta sellaisen raportoivan finanssilaitoksen osalta, joka raportoi dokumentoimattomia tilejä.
5 c § (30.12.2015/1703)
Finanssitilitietojen raportointia koskevien säännösten kiertäminen
Virka-apudirektiivin ja tämän lain estämättä voidaan finanssitili katsoa raportoitavaksi finanssitiliksi ja
finanssilaitos raportoivaksi finanssilaitokseksi, jos:
1) finanssilaitos tai toisessa jäsenvaltiossa tai toisella lainkäyttöalueella asuva henkilö suorittaa sellaiseen
menettelyyn sisältyviä toimenpiteitä, joka aiheuttaa sen, että tili ei ole virka-apudirektiivin liitteessä I olevan
VIII jakson D kohdan mukainen raportoitava tili tai että finanssilaitos ei ole virka-apudirektiivin liitteessä I
olevan VIII jakson A kohdan mukainen raportoiva finanssilaitos, ja tämän voidaan olosuhteet huomioon
ottaen katsoa olleen menettelyn pääasiallinen syy; ja
2) olisi virka-apudirektiivin tarkoituksen vastaista, jos tili ei ole raportoitava tili tai finanssilaitos ei ole
raportoiva finanssilaitos.
1/10/23, 8:34 AM Laki hallinnollisesta yhteistyöstä verotuksen… 185/2013 - Ajantasainen lainsäädäntö - FINLEX ®
https://finlex.fi/fi/laki/ajantasa/2013/20130185 5/65 d § (14.12.2017/881)
Finanssitilitietojen raportointi sovellettaessa Euroopan unionin Andorran, Liechtensteinin, Monacon, San Marinon ja
Sveitsin kanssa finanssitilitietojen vaihdosta tekemiä sopimuksia
Mitä 5 a–5 c §:ssä säädetään, on noudatettava myös sovellettaessa niitä sopimuksia, jotka Euroopan unioni
on tehnyt Andorran kanssa Brysselissä 12 päivänä helmikuuta 2016, Liechtensteinin kanssa Strasbour gissa
28 päivänä lokakuuta 2016, Monacon kanssa Brysselissä 12 päivänä heinäkuuta 2016, San Marinon kanssa
Brysselissä 8 päivänä joulukuuta 2015 ja Sveitsin kanssa Brysselissä 27 päivänä toukokuuta 2015
finanssitilitietojen vaihdosta kansainvälisten verosääntöjen noudattamisen parantamiseksi.
5 e § (30.12.2019/1561)
Rajat ylittävien järjestelyjen raportointia koskevat palvelun tarjoajan ja asianomaisen verovelvollisen velvollisuudet
Virka-apudirektiivissä tarkoitetuista raportoitavista rajat ylittävistä järjestelyistä sekä palvelun tarjoajista ja
asianomaisista verovelvollisista säädetään verotusmenettelystä annetussa laissa (1558/1995)  ja
raportoitavista järjestelyistä verotuksen alalla annetussa laissa (1559/2019) .
5 f § (29.12.2022/1271)
Raportoitavien myyjien raportointia koskevat raportoivan alustaoperaattorin velvollisuudet
Virka-apudirektiivissä tarkoitetuista raportoitavista myyjistä sekä raportoivista alustaoperaattoreista
säädetään verotusmenettelystä annetussa laissa ja digitaalisen alustatalouden toimijoiden
tiedonantovelvollisuudesta verotuksen alalla annetussa laissa (1267/2022) .
L:lla 1271/2022  lisätty 5 f § tuli voimaan 1.1.2023.
6 § (23.11.2018/960)
Toimivaltaiset viranomaiset
Tässä laissa tarkoitettuja toimivaltaisia viranomaisia ovat Ener giavirasto, Liikenne- ja viestintävirasto,
Lääkealan turvallisuus- ja kehittämiskeskus, Tulli, Verohallinto ja Ahvenanmaan valtionvirasto sekä niiden
valtuuttamat viranomaiset sen mukaan kuin näiden viranomaisten verotusta koskevasta toimivallasta muualla
lainsäädännössä säädetään.
Verohallinto vastaa yhteydenpidosta Euroopan komissioon.
7 §
Voimaantulo
Tämä laki tulee voimaan 18 päivänä maaliskuuta 2013. Sitä sovelletaan jo 1 päivästä tammikuuta 2013.
Lain 5 § tulee kuitenkin voimaan vasta 1 päivänä tammikuuta 2015 ja sitä sovelletaan samasta ajankohdasta
alkaen.
Tällä lailla kumotaan keskinäisestä virka-avusta verotuksen alalla Suomen ja muiden Euroopan unionin
jäsenvaltioiden toimivaltaisten viranomaisten välillä annettu laki (1220/1994) .
HE 190/2012 , VaVM 4/2013, EV  16/2013, Neuvoston direktiivi 201 1/16/EU; EUVL  N:o L  64, 1 1.3.201 1, s.
1
Muutossäädösten voimaantulo ja soveltaminen:
30.12.2015/1703:
Tämä laki tulee voimaan 1 päivänä tammikuuta 2016.
HE 129/2015 , VaVM 15/2015, EV  105/2015
29.12.2016/1488:
Tämä laki tulee voimaan 1 päivänä tammikuuta 2017.
HE 142/2016 , HE 203/2016 , VaVM 18/2016, EV  179/2016
1/10/23, 8:34 AM Laki hallinnollisesta yhteistyöstä verotuksen… 185/2013 - Ajantasainen lainsäädäntö - FINLEX ®
https://finlex.fi/fi/laki/ajantasa/2013/20130185 6/614.12.2017/881:
Tämä laki tulee voimaan 20 päivänä joulukuuta 2017.
HE 130/2017 , VaVM 17/2017, EV  136/2017
23.11.2018/960:
Tämän lain voimaantulosta säädetään erikseen lailla.
L 960/2018  tulee voimaan L:n 937/2018  mukaisesti 1.1.2019.
HE 61/2018 , HE 104/2018 , LiVM 21/2018, EV  102/2018
30.12.2019/1561:
Tämä laki tulee voimaan 1 päivänä tammikuuta 2020.
HE 69/2019 , PeVL  13/2019, VaVM 19/2019, EV  78/2019, Neuvoston direktiivi (EU) 2018/822
(32018L0822); EUVL  L 139, 5.6.2018, s. 1
29.12.2022/1271:
Tämä laki tulee voimaan 1 päivänä tammikuuta 2023.
HE 225/2022 , VaVM 33/2022, EV  202/2022, Neuvoston direktiivi (EU) 2021/514 (32021L0514) ; EUVL  L
104, 25.3.2021, s. 1
Finlex  › Lainsäädäntö  › Ajantasainen lainsäädäntö  › Vuosi 2013  › 15.3.2013/185
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.